kardosdrur/scandi-wiki huggingface dataset:
Denver - Den Sidste Dinosaurus

Denver - Den Sidste Dinosaurus (Denver The Last Dinosaur) er en amerikansk animeret tv-serie om dinosaurer. Serien er fra 1988.

Handling 
Fire teenagere (Jeremy, Mario, Shades og Wally) finder et stort dinosauræg på en byggeplads. Det klækkes, og ud kommer en grøn dinosaur, som de kalder Denver og tager på eventyr med - blandt andet kan de gå tilbage i tiden til kridttiden via et stykke af Denver's æggeskal.

Kilder og henvisninger 

 

Animerede tv-serier fra USA
Amerikanske tv-serier fra 1980'erne
Star Wars: Episode I – The Phantom Menace (videospil)

Star Wars Episode I – The Phantom Menace:  er et action-eventyrspil udviklet av Big Ape Productions og udgivet af LucasArts til PC og PlayStation. Spillet udkom den 30. april 1999 og er baseret på filmen med samme navn. Spilleren kan spille som Obi-Wan Kenobi, Qui-Gon Jinn, Queen Amidala og Captain Panaka, afhængig af banen.

Spillet fik blandede anmeldelser. Netsiden GameRankings gav spillet en score på 62,28% for PC versionen, mens PlayStation versionen fik 54,39%.

Referancer 

Star Wars-videospil
Windows-spil
PlayStation-spil
Videospil udviklet af LucasArts
Videospil fra 1999
Gotham (tv-serie)

Gotham er en krimi- og dramaserie fra 2014 som er skabt af Bruno Heller for Fox Broadcasting Company. Serien er en forhistorie før Batman og andre superhelte og superskurke kom på banen, og fokuserer særligt på Detective James Gordon (Ben McKenzie) og en ung Bruce Wayne (David Mazouz). Premieren i USA var 22. september 2014, mens Danmarkspremieren var 25. september.

I USA på netværket FOX, har sæsonerne en, to, tre været vist.

Sæson fire er i gang, og startede 21 September 2017. Den 7. December 2017 har der været 77 afsnit i fire sæsoner.

Medvirkende 
 Ben McKenzie som James Gordon
 David Mazouz som Bruce Wayne
 Sean Pertwee som Alfred Pennyworth
 Robin Lord Taylor som Oswald Cobblepot
 Zabryna Guevara som Sarah Essen
 Erin Richards som Barbara Kean
 Donal Logue som Harvey Bullock
 Jada Pinkett Smith som Fish Mooney
 Camren Bicondova som Selina Kyle
 Cory Michael Smith som Edward Nygma
 Victoria Cartagena som Renee Montoya
 Andrew Stewart Jones som Crispus Allen
 Drew Powell som Butch Gilzean
 Clare Foley som Ivy Pepper

Eksterne henvisninger 
 

Krimiserier fra USA
Actionserier fra USA
Dramaserier fra USA
Amerikanske tv-serier fra 2010'erne
Tv-programmer fra Fox Broadcasting Company
John Curtin

John Joseph Ambrose Curtin (født 8. januar 1885 i Creswick, Victoria, Australien, død 5. juli 1945 på The Lodge, Deakin, Australian Capital Territory) var den 14. australske premierminister i perioden 1941-45.

John Curtin var leder af Australian Labor Party fra 1935 til 1945. Curtin dannede en mindretalsregering i 1941 og førte i 1943 Labor til valgsejr, der muliggjorde dannelsen af en flertalsregering.

Han døde den 5. juli 1945 som følge af hjerteproblemer.

Eksterne henvisninger 

Australiens premierministre
Patrik Johannesen

Patrik Johannesen (født 7. september 1995) er en færøsk fodboldspiller, der spiller for islandske Breiðablik. Har tidligere spillet for KÍ Klaksvík, TB Tvøroyri, FC Suðuroy, AB Argir og Florø (Norge).

Karriere

Klub 
Patrik Johannesen startede sin fodboldkarriere i 2012 med den lokale klub fra hjembyen Tvøroyri, TB. Fra 2013 til 2014 spillede han for FC Suðuroy fra samme ø, og hvor hans far var træner i samme periode. Dernæst spillede han igen for barndomsklubben TB i et par år, hvorefter han flyttede til hovedstaden, hvor han først spillede et år med AB Argir, hvor han var på en delt 8. plads på topscorerlisten i Effodeildin med 9 mål, og i 2017 spillede han for B36 Tórshavn, hvor han også var blandt topscorerne. Den 16. august 2017 skrev Norðlýsið, at Patrik var den bedste spiller i Effodeildin 2017, når man så på målscoring og assist tilsammen, han lå som nummer et med 11 mål scoret og syv assist.

Fra 2017 til 2018 spillede Johannesen for Florø SK, der spillede i den norske OBOS-ligaen. I 2019 fik han kontrakt med KÍ Klaksvík, som det år vandt det færøske mesterskab for første gang i ti år. Året efter var han en del af truppen, der satte færøsk rekord som den klub, der som den hidtil eneste (pr. september 2020) er nået til en play-off kamp i en europæisk turnering, da KÍ Klaksvík vandt storsejr 6-1 over de georgiske mestre Dinamo Tbilisi i 3. kvalifikationsrunde i Europa League.

Landshold 
Patrik Johannesen fik debut for Færøernes landshold den 31. august 2017 i 1-5 nederlaget mod . Han blev skiftet ind i 2. halvleg efter 72 minutter, han kom ind for Jóan Símun Edmundsson, som havde fået et gult kort. Johannesen havde et skud på mål.

Familje 
Patriks far er den tidligere fodboldspiller Jón Johannesen, som også har været træner i flere omgange for TB Tvøroyri og for FC Suðuroy i 2013-2014. Jóns bror og Patriks onkel er Færøernes tidligere landsholdsanfører Óli Johannesen, der spillede 83 landskampe for A-landsholdet.

Referencer

Eksterne henvisninger 
 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra B36
Fodboldspillere fra TB Tvøroyri
Fodboldspillere fra KÍ Klaksvík
Straffeslag

Straffeslag er en form for straf i blandt andet ishockey, der gives til et hold, der mister en åben scoringsmulighed på en breakaway, fordi en strafbar handling blev begået af en modstander. En spiller fra det hold, der mistede scoringsmuligheden, får mulighed for at score et mål uden at andre end målmanden fra modstanderholdet må forsøge at forhindre det.

Straffeslagskonkurrence 
Straffeslagskonkurrence er et spil, hvor man konkurrerer i straffeslag. Her får hvert hold et givent antal forsøg, oftest tre eller fem, og det hold der har scoret flest mål på deres forsøg, vinder. Står det uafgjort efter de tre eller fem forsøg, fortsættes med et skud til hvert hold, indtil en afgørelse har fundet sted. Dette bruges i mange konkurrencer som det afgørende i kampene, blandt andet ved Verdensmesterskaberne i ishockey.

Ishockey
Det underste land

"det underste land" med undertitlen "til fannie horst" er et dansk digt af Gustaf Munch-Petersen udgivet i digtsamlingen det underste land" i 1933 på Nyt Nordisk Forlag.

"det underste land" blev trykt i den surrealistiske kunstnersammenslutning Liniens første blad fra 1934, og digtet er betegnet som centalt denne kunstretning. Fannie Hurst, som nævnes i undertitlen (eller dedikationen), var en amerikansk forfatter, der skrev både socialrealistisk og følelsesbetonet om underklassen, og som var populær i 1930'erne. Munch-Petersen læste begejstret Hurst i begyndelsen af årtiet ifølge korrespondancen med moderen.

Digtet opfattes oftest som en længsel efter et fællesskab, hvor ydre bånd hverken står i vejen for psykisk eller fysisk bevægelse. Udtrykket er højtideligt med hyppige brug af 'o' som i 'o stor lykke' og med direkte opfordringer til læseren som 'i skulde gaa til det underste land –!'.

Digtet består af seks strofer med variende linjeantal (10, 9, 7, 8, 4, 7). Der anvendes kun små bogstaver, og af skilletegn anvender Munch-Petersen enkelte kommaer, et enkelt udråbstegn samt en række tankestreger.

"det underste land" er en del af lyrikantologien i Kulturkanonen fra 2006.

Referencer  

Digte fra Danmark
Litteratur i 1933
Kulturkanonen
Vestavia Hills

Vestavia Hills er en by i den centrale del af staten Alabama i USA. Byen er en velhavende forstad til byen Birmingham og har  indbyggere.

Referencer

Eksterne henvisninger 

 Vestavia Hills hjemmeside 

Byer i Alabama
Bydele og forstæder i USA
VM i landevejscykling 2017 – Enkeltstart (junior damer)

Dame juniorernes enkeltstart ved VM i landevejscykling 2017 blev afholdt mandag den 18. september 2017. Det var den korte rute på 16,1 km, som skulle cykles 1 gang.

Resultater

Eksterne henvisninger 
 
 Officiel side med kort og rutebeskrivelse 
 Officiel resultatliste 

Enkeltstart (junior damer)
Vandlopper

Vandlopper (Copepoda) er en gruppe af krebsdyr, der forekommer i både ferskvand og saltvand. Nogle arter lever frit i vandet som plankton, andre lever på havbunden og nogle lever fugtige steder på landjorden, f.eks. under visne blade i skovbunden eller mellem fugtigt mos. Nogle arter lever som snyltere, fortrinsvis på fisk, men er fundet på næsten alle slags dyr i havet og i ferskvand. Der findes omkring 13.000 arter af vandlopper, hvoraf 2.800 lever i ferskvand. De deles i 10 ordener.

Vandlopper er et meget vigtigt led i fødekæden i havet, hvor de optræder i meget store mængder på grund af deres hurtige vækst og mange årlige generationer. De er meget effektive til at filtrere mikroskopiske planktonalger og er det vigtigste fødeemne for fiskeynglen. Også visse arter af voksne fisk og hvaler, f.eks. sild, makrel og sejhvalen, lever især af vandlopper.

Størrelse 
Kropslængden er normalt mellem 0,2 og 2 millimeter. Den mindste art, Sphaeronellopsis monothrix, er 0,11 mm lang og lever i muslingekrebs (Ostracoda). Den største art, Pennella balaenoptera kan blive 32 centimeter lang og lever som snylter i bardehvaler, hvor den sætter sig fast i muskulaturen under spæklaget.

CO2-forsuring af havene kan blive en trussel 
Vandlopper kan muligvis i fremtiden indirekte blive truet af store mængder CO2, som opsuges i verdenshavene og dermed forsurer vandet og gør det mindre basisk, viser forskning fra Utah State University i 2017. En forsker udtaler, at "hvis der sker noget med vandlopper, påvirkes alt det, der er afhængig af dem, og det er stort set alt". Vandlopper er bl.a. byttedyr for de større fiskearter. Når havene bliver mere sure, får nogle af vandloppernes største fjender bedre levevilkår. Dette gælder ifølge forskerne for nogle gopler kaldet havhvepse, der i et eksperiment fik bestanden af vandlopper fra Australien til at mindskes med 83% i en vandtank, hvor vandet var blevet kunstigt forsuret til det niveau der forventes for år 2100 samtidig med at man havde tilsat havhvepse. Hvis dette også er tilfældet for vandlopper i arktiske områder, hvor de er særligt udbredt, vil det blive "virkeligt alvorligt".

Referencer 

 Hans Eckard Gruner: Lehrbuch der Speziellen Zoologie: Arthropoda (ohne Insecta). Bind 1, 4. del. Gustav Fischer, Stuttgart/Jena, 1993
 Rony Huys, Geoffrey Boxshall: Copepod Evolution. The Ray Society, London, 1991
 Gregor Christoph Schwartze: Mikrobereichsanalytik an marinen Biomineralisationsprodukten: Copepoden des Südpolarmeeres und der Nordsee. Grin Verlag, München, 2011, 

Krebsdyr
Kamminke

Kamminke er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen Kamminke på den østlige del af øen Usedom, er beliggende ved nordbredden af Stettiner Haff. Bakken Golm der med 69 moh. er det højeste punkt på øen, byder på en vid udsigt, bl.a. mod Świnoujście. Mod øst grænser kommunen op til Polen, og seks kilometer mod nord ligger badebyen Heringsdorf. Kamminke er en langstrakt vejby ved foden af Golm.

Eksterne kilder og henvisninger 

 Kommunens side  på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Østre Ringvej (Ringe)

Østre Ringvej  er en to sporet indre ringvej der går øst om Ringe. 

Vejen er med til at lede trafikken vest om Ringe Centrum, så byen ikke bliver belastet af for meget gennemkørende trafik.

Vejen forbinder Lomebjergevej i syd med Jernbanegade i nord, og har forbindelse til Tingagervej, Bellisvej, Tinghøj Alle, Ørbækvej hvor der er forbindelse til Assens af sekundærrute 323 og til Svendborgmotorvejen primærrute 9. 

Vejen passere derefter Bakkevej og slutter i Jernbanegade, hvor der er forbindelse til Ringe Station.

Ringe
Ringveje i Danmark
Caja Prytz

Caja Prytz (27. november 1877 på Frederiksberg, død 14. december 1916 i København) var en dansk maler.

Prytz er elev af Julius Paulsen 1896-98 og af Otto Haslund 1898-1900, samt elev hos Lucien Simon og Jacques-Émile Blanche i Paris 1904.  										   

Caja Prytz malede portrætter, interiører og landskaber fra Danmark og  Italien. Hun malede også altertavler: Jesus helhreder en syg (1906, til Hou Kirke) og Den fortabte søns hjemkomst (1910-11, til Sjørring Kirke).

Ekstern henvisning

Referencer 
 

Malere fra Danmark
Jeg hører i Natten den vuggende Lyd

"Jeg hører i Natten den vuggende Lyd" er et digt af Holger Drachmann fra samlingen Sange ved Havet – Venezia (1877). Digtet blev skrevet under en rejse til Italien i 1876, hvor Drachmann besøgte Venedig.

Digtet er en del af lyrikantologien i Kulturkanonen fra 2006.

Digtet 
"Jeg hører i Natten den vuggende Lyd" indeholder tre strofer på hver tretten linjer, hvoraf den sidste er gennemgående i alle strofer ("Snehvide, Snehvide, Du døde!"). Rimmønsteret er A-B-C-C-A-D-E-E-D-F-F-G-G.

Lyden af bølgerne i Venedigs kanaler får digteren til at tænke på sin hustru, Vilhelmine Erichsen, som han opfatter som eventyrfiguren Snehvide, hvor hun tilsyneladende er død (Vilhelmine var ikke død, men parret var gået fra hinanden), og de syv småbitte dværge bærer hende på ligfærden. Digtet bærer præg af digterens skyldfølelse, da han måske magter at genoplive Snehvide (dvs. genoptage forholdet til Vilhelmine).

Referencer 

Digte fra Danmark
Litteratur i 1877
Kulturkanonen
Jakob Sabroe

Jakob Sabroe (født 27. marts 1996 i Skanderborg) er en dansk politiker, der var landsformand for Venstres Ungdom fra d. 16. september 2017 - 15. september 2019. Han afløste Chris Holst Preuss og blev afløst af Kristian Lausten Madsen.

Baggrund 
Jakob Sabroe er opvokset i Skanderborg og blev student fra Skanderborg Gymnasium i 2015. Han bor nu i Aarhus, og han erhvervede i 2018 en bachelorgrad i erhvervsøkonomi, HA, fra Aarhus Universitet, hvor han nu studerer en kandidat i International Business.

Politisk karriere 
Han har tidligere været formand for VU's lokalforening i Skanderborg. I 2016 blev han valgt som næstformand for landsorganisationen, hvor han afløste Christoffer Lilleholt.

Referencer 

Formænd for Venstres Ungdom
Politikere fra Venstre
Personer fra Skanderborg
Elín Metta Jensen

Elín Jensen (født 1. marts 1995) er en islandsk foodboldspiller, der spiller som angriber for Valur og Islands landshold.

Klubkarriere 
Jensen har spillet for Valur siden 2010. Hun fik sin debut i Úrvalsdeild som 15-år gammel i juli 2010, hvor hun scorede Valurs femte mål i en 7-2 sejr over Haukar. I 2012 scorede hun 18 mål i 18 kampe og vandt ligaens Gyldne Støvle. Jensen underskrev en ny tre-årig kontrakt med Valur i november 2013.

International karriere 
Elín Metta Jensen fik sin debut for Islands A-landshold den 16. juni 2013, hvor hun blev skiftet ind for rekord målscoreren Margrét Lára Viðarsdóttir efter 75 minutter i en 3–0 sejr i en venskabskamp over Ungarn.

Hun var en del af Islands trup til EM i fodbold for kvinder 2013 og igen til EM i fodbold for kvinder 2017.

Referencer

Eksterne henvisninger 
 

Kvindelige fodboldspillere fra Island
Kvindelige fodboldlandsholdsspillere fra Island
Fremmedarbejderbladet

Fremmedarbejderbladet (, , , ) var et månedligt tidsskrift, der blev udgivet fra 1971 til 1977. Bladet var tilgængeligt på dansk, tyrkisk, og serbokroatisk fra 1971-1977, på arabisk fra 1971-1972, på urdu fra 1971-1972 og 1973-1977, og på engelsk fra 1972-1973. Ole Hammer var chefredaktør. Bladet var målrettet fremmedarbejdere, som kom til Danmark fra 1960'erne og 1970'erne fra Tyrkiet, Jugoslavien, Pakistan, Mellemøsten og Nordafrika (sammenligneligt med Gastarbeiter i Tyskland), og handlede om bolig, overenskomstforhandlinger, arbejdstilladelser, arbejdsvilkår, og dansk kultur.

Fremmedarbejderbladet blev finansieret af Dansk Arbejdsgiverforening, LO, Dansk Arbejdsmands- og Specialarbejderforbund (SiD), Arbejdsministeriet (Beskæftigelsesministeriet), Mellemfolkeligt Samvirke, Dansk Smede- og. Maskinarbejderforbund (Dansk Metal), og via fra reklamer og abonnementer.

Kilder 

Tidsskrifter fra Danmark
Etableret i 1971
Ophørt i 1977
Mesterholdenes Europa Cup 1960-61

Mesterholdenes Europa Cup 1960–61 var den sjette sæson af Mesterholdenes Europa Cup, UEFA's fineste fodboldturnering. Turneringen blev vundet af S.L. Benfica, der vandt finalen over FC Barcelona, der havde slået sine spanske rivaler, Real Madrid C.F., vinderne af de første fem turneringer. S.L. Benfica var det første portugisiske hold til at nå finalen og vinde turneringen.

Indledende runde 
Lodtrækningen til den indledende runde fandt sted i UEFA's hovedkvarter i Paris, Frankrig, den 7. juli 1960.<ref>Corriere dello Sport, 8 July 1960.</ref>

|}

 Første kamp 

 Returkamp Benfica vandt 5–1 samlet.Újpesti Dózsa vandt 5–1 samlet.Young Boys vandt 9–2 samlet.Fredrikstad vandt 4–3 samlet.AGF vandt 3–1 samlet.CDNA Sofia vandt 4–3 samlet.IFK Malmö vandt 5–2 samlet.Rapid Wien vandt 4–1 samlet.Stade Reims vandt 11–1 samlet.Barcelona vandt 5–0 samlet. First round 

|}

1 Rapid Wien slog Wismut Karl Marx Stadt 1–0 i en playoff for at kvalificerer sig til anden runde.

 Første kamp 

 Returkamp Benfica vandt 7–4 samlet.AGF vandt 4–0 samlet.Wismut Karl Marx Stadt 3–3 Rapid Wien samlet.Rapid Wien vandt 1–0 in a play-off.IFK Malmö vandt 2–1 samlet.Barcelona vandt 4–3 samlet.Spartak Hradec Králové vandt 1–0 samlet.Burnley vandt 4–3 samlet.Hamburg vandt 8–3 samlet. Quarter-finals 

|}

 Første kamp 

 Returkamp Benfica vandt 7–2 samlet.Rapid Wien vandt 4–0 samlet.Barcelona vandt 5–1 samlet.Hamburg vandt 5–4 samlet. Semifinaler 

|}

1 Barcelona slog Hamburg 1–0 i en playoff for at kvalificerer sig til finalen.

 Første kamp 

 Returkamp 

Game abandoned with two minutes to play due to crowd riots and pitch invasion.Benfica vandt 4–1 samlet.Hamburg 2–2 Barcelona samlet.Barcelona vandt 1–0 efter en playoff.''

Final

Top resultatrs 
The top resultatrs from the 1960–61 European Cup (including preliminary round) are as follows:

Referencer

Eksterne henvisinger 
1960–61 All matches – season at UEFA website
European Cup results at Rec.Sport.Soccer Statistics Foundation
 All resultatrs 1960–61 European Cup (excluding preliminary round) according to protocols UEFA + all resultatrs preliminary round
1960-61 European Cup  - results and line-ups (archive)

Fodbold i 1960
Fodbold i 1961
Sæsoner i UEFA Champions League
Úrvalsdeild (kvinder)

Úrvalsdeild kvenna er Islands bedste række i kvindernes fodbold. Der er ti hold i ligaen, som spiller mod hinandene to gange. Vinderen kvalificerer sig til UEFA Women's Champions League.

Hold i 2020 

Source: Scoresway

Mestre 
Liste over alle mestre:

 1972: FH
 1973: Ármann
 1974: FH
 1975: FH
 1976: FH
 1977: Breiðablik
 1978: Valur
 1979: Breiðablik
 1980: Breiðablik
 1981: Breiðablik
 1982: Breiðablik
 1983: Breiðablik
 1984: ÍA
 1985: ÍA
 1986: Valur
 1987: ÍA
 1988: Valur
 1989: Valur
 1990: Breiðablik
 1991: Breiðablik
 1992: Breiðablik
 1993: KR
 1994: Breiðablik
 1995: Breiðablik
 1996: Breiðablik
 1997: KR
 1998: KR
 1999: KR
 2000: Breiðablik
 2001: Breiðablik
 2002: KR
 2003: KR
 2004: Valur
 2005: Breiðablik
 2006: Valur
 2007: Valur
 2008: Valur
 2009: Valur
 2010: Valur
 2011: Stjarnan
 2012: Þór/KA
 2013: Stjarnan
 2014: Stjarnan
 2015: Breiðablik
 2016: Stjarnan
 2017: Þór/KA
 2018: Breiðablik
 2019: Valur
 2020: Breiðablik
 2021: Valur
 2022: Valur
 2023: Valur

Referencer 

Kvindefodboldligaer
Fodbold i Island
Dagný Brynjarsdóttir

Dagný Brynjarsdóttir (født 10. august 1991) er en islandsk fodboldspiller, der spiller for Selfoss i den islandske Úrvalsdeild og for Islands landshold. Fra 2016 til 2019 spillede hun for Portland Thorns FC i National Women's Soccer League (NWSL). Hun har tidligere spillet for Bayern München og for Florida State Seminoles.

Referencer

Eksterne henvisninger 
 
 Profil hos Ksi.is

Kvindelige fodboldspillere fra Island
Kvindelige fodboldlandsholdsspillere fra Island
Allie Long

Alexandra "Allie" Linsley Long (født 13. august 1987) er en amerikansk fodboldspiller, midtbanespiller, der spiller for Portland Thorns i National Women's Soccer League og for . Hun fik debut for landsholdet den 8. maj 2014 i en venskabskamp mod Canada.

Referencer

Eksterne henvisninger 
 

Kvindelige fodboldspillere fra USA
Fodboldspillere fra OL Reign
Nykritik

Nykritik er en litteraturvidenskabelig analyse- og fortolkningsmodel, der fokuserer på teksten uden at tage hensyn til værkets historiske eller biografiske baggrund. Denne tilgang vandt frem i USA omkring 1930'erne. Navnet kommer af John Crowe Ransoms bog The New Criticism fra 1941.

Nykritiken er primært et amerikansk fænomen, der er påvirket af russisk formalisme. En af de berømte nykritikere er Cleanth Brooks, der formulerede sit formalistiske udgangspunkt i en række idéer, som fx at en kritiker søger at beskrive og værdsætte det litterære kunstværk samt den idé at form og indhold kan ikke adskilles.

En historisk anekdote, der supplerer nykritikernes teoretiske motivation for deres, er, at amerikanske litteraturkritikere så, at studerende ofte lærte om alt uden for teksten, men sjældent læste og analyserede selve litteraturen. Som følge heraf slog nykritikerne på vigtigheden af nærlæsninger (en: close reading), som siden har været en fast praksis. Læsning betyder, at et værk gennemgås med hensyn til sproglige og konceptuelle strukturer og layouter med fokus på detaljer.

Litteratur
Litteraturteoretiske skoler
Andreas Stokbro

Andreas Stokbro Nielsen (født 8. april 1997 i Brøndby) er en dansk cykelrytter, der kører for .

Eksterne henvisninger 

 
 

Mandlige cykelryttere fra Danmark
Personer fra Brøndby
Indisk solfugl

Indisk solfugl (Leptocoma zeylonica) er en spurvefugl, der lever i Sydasien (fra det vestlige Indien og Sri Lanka til Bangladesh og det vestlige Myanmar). De bygger en hængende pose reden bestående af spindelvæv, lav og plantemateriale.

Noter 
  Avibase - the world bird database

Spurvefugle
Fugle fra Sydasien